Wir, graf Jōh von Habspurg, kûnden allen den, die disen brief an sehent odˀ hoͤrent lesen, ✳ un̄ vˀjehen offenlich, das wir von dˀ zwein hundˀt marchen silbˀs wegen, ✳ dˀ wir un̄ ûnsˀ geswistˀgid ✳ schuldig sin und
gelten sun rechtˀ gûlte ✳ dem erbˀn manne Cuͦnrat dem Brennˀ von Nûwenburg, ✳ umb die selben schulde dˀ ✳ ✳ rat un̄ ûnsˀ burgˀ gemeinlich von Loͧffenbgˀ durch ûnsˀ bette hindˀ ûns sint gegangen, ✳ dem
selben ✳ ✳ rat un̄ unsnˀ burgnˀ mit gunst und mit ganzem willen ùnsˀ frowen, fron Agnesen, grevin von Habspurg, ✳ ûnsˀ muͦtˀ, ✳ hant vˀlùhen ze rechtem lehen den kilchensatz ze Stunzīgen, ✳ dˀ ✳ der vorgen̄ ûnsˀ
frowen, ✳ ûnsˀ muͦtˀ, widˀgemecht ist umbe ire ✳ estûre ✳ von dem edeln hˀren graven Jōh, seligen, von Habspurg, ûnsmˀ ✳ vattˀ, ✳ mit allem dem recht, ✳ un̄ mit allen den nùtzen, so dar zuͦ hoͤrent, ane alle gevˀde, ✳ un̄
hant den vorgen̄, dem ✳ ✳ rat un̄ ûnsnˀ burgnˀ, ✳ das vorgēn lehen gevˀtiget ✳ mit worten un̄ mit handen nach lehens recht, ✳ un̄ das selbe lehenguͦt erloͧbet ✳ ze besitzenne ✳ un̄ ze niessende, ✳ ze besetzenne un̄ ze entsetzenne ✳ mit allen rechten, ✳ als wir solten und mochten nach lehens recht in sustlich wise, als hie nach geschriben stat. ✳ also ✳ wˀre das ûnsˀ bruͦdˀ, graf Ruͦdolf von Habspurg, kilchˀre dˀ vorgēn kilchen ze Stunzingen, ✳ von dˀ selben kilchen giengi odˀ von ime ledig wurdi, ✳ in welen weg das beschehi, ✳ odˀ hˀ Heinr̄ Notstein, bestetˀ lûpriestˀ dˀ vorgen̄ kilchen, sturbi, ✳ odˀ in swelen weg die selben dˀ ✳ ✳ rat un̄ ûnsˀ burgˀ gebresten gewunnin an den zwènzig marchen silbˀs, ✳ die dˀ vorgen̄ hˀ Heinr̄ jêrlichs geben sol ✳ un̄ inen vˀbûrget hat ze gebenne, ✳ als die brieve wol bewisend, die dar umb geben sint, ✳ so hant denne die vorgēn, dˀ ✳ ✳ rat und
ûnsˀ burgˀ von Loͧffenbˀg, vollen gewalt, den vorgēn kilchensatz, ir lehen, ✳ an ze griffenne ✳ un̄ ze niessende in allˀ dˀ wise, als vor geschriben ist, und e nût ane alle gevˀde. ✳ wir hant oͧch gesworn ein gelerten eid zen
heilgen, ✳ die vorgēn den ✳ ✳ rat un̄ die burgˀ niemˀ ze beswerende, ✳ noch ze bekûnberrende, ✳ noch ze hinderren in keinen weg an dem vorgēn ir lehen, ob es ze schulden kunt, ✳ als da vor bescheiden ist, ✳ un̄ ir rechtˀ wer
ze sinde des selben lehens ✳ an allen den stetten, ✳ da es in notdûrftig ist ✳ un̄ es an ûns gevordˀt wirt, ane alle gevˀde. ✳ un̄ das wir si von allem schaden sùllen wisen, ✳ in den si odˀ ir nachkomen von dˀ vorgeschribnen schulde wegen ✳ odˀ von den zwenzig marchen silbˀs wegen, die inan dˀ vorgēn hˀ Heinr̄ vˀbûrget hat, ✳ komen mùgen in kein wise, odˀ weg ✳ ob dˀ selbe hˀ Heinr̄ gebresten gewunnl von ûns odˀ von ûnsnˀ geswistergiden, ane alle gevˀde, ✳ alle die wise, ✳ die vorgēn ✳ ✳ dˀ rat un̄ die burgˀ ✳ umb die vorgeschribnen zwei hundtˀ march silbsˀ gen dem vorgen̄ Cuͦnrat ✳ odˀ von sinen erben, ob er nùt wˀi, von ûns sint unerloͤst
un̄ hant oͧch gelopt bi dem selben eide ✳ dem vorgen̄ ✳ ✳ rat un̄ ûnsnˀ burgnˀ ze schaffende ✳ un̄ ze fuͤgende von graven Ruͦdolf ✳ un̄ graven Goͤtfrid, ûnsnˀ bruͦdnˀ, ✳ als verre wir mûgen ze tuͦnde ✳ un̄ ze gelobenne ✳ un̄ sich ze vˀbindenne, wenne si ze iren tagen koment, ✳ alles, das oͧch wir gesworn und gelopt un̄ vˀbunden hant, ✳ als da vor von ûns gar un̄ gentzlich geschriben stat. un̄ swenne si umb die
selben schulde gegen dem vorgen̄ Cuͦnrat odˀ sinen erben von ûns wˀdent orloͤset, ✳ odˀ von ûnsˀn êrben, ✳ so ist dˀ vorgen̄ kilchensatz ir lehen ✳ ûns lidig und ler, ✳ un̄ sûnt ûns den uf gen in allem recht, ✳ als si
in von ûns ze lehen hatten ane alle gevˀde. ✳ un̄ das dis war si un̄ stet belibe, ✳ so hant wir, dˀ vorgen̄ graf Joh̄ von Habspurg, ✳ fûr ûns ✳ un̄ ûnsˀ geswistˀgid, ✳ fûr die wiͤr oͧch getroͤst hant, stet ze hande
alle dise vorgeschribenen ding, ✳ dem vorgen̄ ✳ ✳ rat un̄ den burgnˀ disen brief gegeben besigelt mit ûnsmˀ insigel. ✳ un̄ ze einˀ meren sicherheit ✳ allˀ dirre vorgeschribenen dingen, ✳ so hant wir gebetten die
vorgen̄ fron Agnesen, grevin von Habspurg, ûnsˀ muͦtˀ, das si ire ingsigel ze ûnsˀm insigel henke an disen brief. ✳ wir, die frò Agnes, grevin von Habspurg, ✳ die vorgen̄, vˀjehen einˀ warheit allˀ dˀ dingen,
so vor von ûns geschriben stant, ✳ un̄ si hant si gelopt bi guͦten trûwen stet ze hande ✳ un̄ niemˀ da widˀ ze tuͦnde in keinen weg, ✳ ane alle gevˀde, ✳ un̄ hant oͧch gelopt bi guͦten trûwen, ✳ wˀe das die vorgen̄, dˀ ✳ ✳
rat un̄ die burgˀ, an dem vorgen̄ ir lehen in keinen weg wurden besweret odˀ gehindtˀ von deheinem ûnsnˀ kinden, ✳ das wir inan da gegen in sùllen behulfen sin als verre wir mùgen, ane alle geverd, un̄ durch bette des vorgen̄ graven Joh̄, ûnsers sunes, ✳ so hant wir oͧch ûnsˀ insigel gehenket an disen gegenwˀtigen brief ✳ ze einem waren, stêten urkûnde allˀ dˀ dingen, ✳ die da vor geschriben
stant. ✳ dirre brief wart gegeben ze Loͧffenbgˀ, ✳ do man zalt von gottes gebûrt drûzehenhundtˀ un̄ drissig jar, ✳ dar nach in dem nûnden jare, ✳ am nechsten samstag vor sant Martis tag.✳